kulupu ma Pisin pi ma Mewika

kulupu ma Pisin pi ma Mewika (toki Inli: Virgin Islands of the United States) li kulupu pi ma lili lon telo Kalipi. ma Mewika li lawa e ona. ni li lon ma lili Pisin pi ma lili Anteja lili. ni li jo e selo poka kulupu ma Pisin pi ma Juke. jan Kitopa Kulunpu li mama e nimi pi ma ni. nimi li tan jan sewi Usula li tan jan 11,000 ona pi unpa ala. esun nanpa wan pi ma ni li esun pi tawa jan li esun pi pali jan. tenpo pini tenpo pini la ma ni li nimi e ma lili Insi pi ma Tansi lon pini suno. ma Tansi Nosiki li lawa e ona tan tenpo sike nanpa 1754 tawa tenpo sike nanpa 1814. ma Tansi taso li lawa e ni tan tenpo sike nanpa 1814 tawa tenpo sike nanpa 1917. tenpo sike nanpa 1917 la ma Mewika li esun e ma ni tan ma Tansi kepeken mani 25000000 (ni li mani 628000000 lon tenpo sike nanpa 2025). ma kulupu ma Pisin pi ma Mewika li lon telo suli Alansi. ni li km 64 tawa open suno tan ma Petoliko. kulupu ma Pisin pi ma Mewika la ma lili San Koje en ma lili San Son en ma lili San Toma en ma lili ante li lon. suli pi ma ni li km2 346.36. ma tomo lawa li ma tomo Salatamali lon ma lili San Toma. jan li sona e ni tan ma linja ko walo, sama ma selo ko Maken sama ma selo ko Tan, e lon pi tomo tawa telo sama lon Anekata sama lon Kisijante. sama ma lili pi telo Kalipe la ni li mama seli li nena mute. nena sewi mute li nena Kan lon ma lili San Toma tawa 474m. lon Pon Utan pi ma lili San Toma li lon pi open suno mute pi ma Mewika. tenpo kon kulupu ma Pisin pi ma Mewika li jo e tenpo kon seli pi tenpo mun ante ala. mute la kon telo li anpa tan tenpo mun 5 tawa tenpo mun 10, tenpo mun ante la kon li tawa tan open suno lete. meso la kon li ante lon meso 5 °F (3 °C). tan sona ma Mewika